22.11.2022
ET
Euroopa Liidu Teataja
C 443/109
3.4.
Komitee juhib tähelepanu sellele, et ettevõtted vajavad rahalist toetust, et võtta kasutusele mittetaaskantavate tekstiilide automatiseeritud sortimistehnoloogiad, samuti et arendada täiustatud ringlussevõtukohti, sealhulgas võimalust kavandada kohalikke ja piirkondlikke ringlussevõtu- ja sortimiskeskusi.
Lisaks peab tööstusharu sidusrühmade jaoks olema kõige olulisem küsimus rõivaste parandamiseks vajaliku taristu, näiteks töökodade ja poodide ehitamine.
Sellega seoses tunneb komitee heameelt EURATEXi algatuse üle luua Euroopa tekstiili- ja rõivatööstuse piirkondade lähedale viis ReHubsi (tekstiili ringlussevõtu keskus), et koguda, sortida, töödelda ja võtta ringlusse tööstus-, tarbimiseelseid ja tarbimisjärgseid tekstiilijäätmeid.
Komitee leiab, et, et ringlussevõetud toodetele tuleb kehtestada tehnilised, keskkonnaalased, sotsiaalsed ja energiastandardid, mida tuleks rakendada ja kohaldada Rahvusvahelise Standardiorganisatsiooni (ISO) tasandil ning need tuleks lisada rahvusvahelistesse kaubanduslepingutesse.
3.5.
Komitee on mures, et tekstiilijäätmeid võib eksportida kasutatud toodetena, ning on seisukohal, et see vajab ELi tasandil koheste meetmete võtmist.
Kõigis väärtusahelates tuleb rangelt kontrollida keemiliste ainete sisaldust.
Lisaks kutsub komitee üles panema aluse ülemaailmsetele kestlikkuse parimatele tavadele, mis kohustavad ostjaid ja kaubamärgiomanikke nõudma ja kontrollima Euroopa Standardikomitee (CEN), Euroopa Elektrotehnika Standardikomitee (CENELEC) ja Euroopa Telekommunikatsioonistandardite Instituudi (ETSI) tehniliste standardite järgimist.
3.6.
Komitee on seisukohal, et Euroopa Liidus tuleb välja töötada sektoripõhised ja ühtlustatud sotsiaalsed ja keskkonnaalased riigihanke-eeskirjad, mis hõlbustaksid piiriülest osalemist ja tagaksid võrdsed võimalused ja mille lõppeesmärk oleks luua kogu ELis kohustuslikud ja ühtlustatud süsteemid.
Tuleks luua Euroopa kolmepoolne komitee, kuhu kuuluvad sotsiaalpartnerid ja kodanikuühiskonna organisatsioonid, et jälgida ja toetada ostutavade sotsiaalseid ja keskkonnaalaseid kriteeriume tekstiilisektoris.
4.
Tarbijad ja digipööre 4.1.
Komitee palub Euroopa Komisjonil koostada mõjuhinnang siseturul toodetud/müüdud tekstiiltoodete märgistamise võimalike paranduste kohta.
Tarbijatele tuleb tagada õiglane juurdepääs parandatavushindele, jälgitavusele ja digimärgisel olevale teabele.
Komitee on seisukohal, et tekstiiltoodete ringlussevõtu määra ja keskkonnajalajäljega seotud ulatuslike märgistamisnõuete kehtestamine võib olla tarbijate jaoks oluline stiimul valiku tegemisel kestlikumate tekstiiltoodete kasuks.
4.2.
Komitee on seisukohal, et laiaulatuslik teavituskampaania Euroopa tasandil võib aidata kodanikel teha teadlikke kestlikke valikuid, samas tuleks tarbijatele pakkuda stiimuleid, et nad valiksid kvantiteedi asemel kvaliteedi, kehtestades näiteks siseturul kestlikele ja mittekestlikele toodetele erinevad käibemaksumäärad.
4.3.
Nende tarneahelate järelevalve seisukohast on olulised läbipaistvad ja ühised andmed toodete, ringlussevõetud ja korduskasutatud osade, toodete hävitamise, tootmisprotsessis kasutatavate kemikaalide, tootmisprotsessi sotsiaalse ja tööalase mõju ning tarneahela iga ettevõtja keskkonnamõju kohta.
Lisaks on tekstiilisektori keskkonnaalase ja sotsiaalse olukorra parandamiseks äärmiselt oluline luua avatud andmete raamistik ning tagada tarbijatele, kodanikuühiskonnale ja sotsiaalpartneritele sellele tasuta juurdepääs.
Komitee on seisukohal, et arvesse tuleb võtta tarbijate digikirjaoskust ning sisuandmed peaksid olema suunatud kõigile tarneahela sidusrühmadele.
Tuleb leida õige tasakaal vajaduse vahel esitada läbipaistvaid andmeid ja tööstusomandiõiguste kaitse vahel.
4.4.
Komitee on mures selle pärast, et vähem kui 1 % kogu maailma tekstiilidest võetakse ringlusse uute tekstiilidena (3), ning on seisukohal, et tulevane laiendatud tootjavastutuse süsteem peaks looma õiged stiimulid, mis soodustavad kiust-kiuks tekstiilide ringlussevõttu, mitte valesid ringlusprotsesse, nagu näiteks ringlussevõetud plastpudelitest valmistatud polüestri kasutamine.
5.
Haridus ja töötingimused 5.1.
Komitee juhib tähelepanu sellele, et teatises oleks võidud üksikasjalikumalt kirjeldada tekstiilisektori sotsiaalseid aspekte ning pakkuda rohkem algatusi.
Rohepööre peab käima käsikäes õiglase üleminekuga ning komitee on pettunud, et ei ole välja kuulutatud täiendavaid algatusi seoses sotsiaalse dialoogi ja kollektiivläbirääkimistega.
(3)
Euroopa Komisjon – Tekstiilistrateegia.